Հիփոթեքային վարկավորումը ներկայումս հանդիսանում է IDBank-ի մանրածախ բիզնեսի հիմնական ռազմավարական ուղղություններից մեկը, որի վրա առավել շատ շեշտադրում կատարվեց 2018թ-ի սկզբից, երբ Բանկը կտրուկ բարելավեց այս պրոդուկտի պայմանները։ Ներկայում մեր հաճախորդները կարող են ստանալ անշարժ գույքի ձեռքբերման վարկեր 0% կանխավճարով, մինչեւ 20 տարի մարման ժամկետով։ Բանկը համագործակցում է «Բնակարան Երիտասարդներին» ՈՒՎԿ-ի եւ Ազգային Հիփոթեքային ընկերության հետ՝ հիփոթեքային վարկերի տրամադրման ծրագրերի ներքո։ Այս ծրագրերի շրջանակում մեր հաճախորդները կարող են վարկավորվել սկսած 3,4% տարեկան տոկոսադրույքից։ Իսկ եթե հաճախորդները չեն համապատասխանի նշված ծրագրերի պահանջներին, ապա Բանկը սեփական ռեսուրսներով կարող է հաճախորդներին տրամադրել անշարժ գույքի ձեռքբերման կամ վերանորոգման վարկեր ՀՀ դրամով՝ սկսած 10%-ից, իսկ ԱՄՆ դոլարով՝ 8,5%-ից։